Publication: Magyar Közlöny
Issue: MK-1998-114 (Year: 1998, Number: 114)
Era: 1990-2004
Section: A statisztikáról szóló 1993. évi XLVI. törvény 4. §-ának
Paragraph Index: 1168

4. Cikk A Közép-Európai Szabadkereskedelmi Megállapodás Felei figyelembe veszik a Bolgár Köztársaságnak a jelen Kiegészítő Jegyzőkönyvhöz mellékelt Nyilatkozatát. Aminek hiteléül alulírott Meghatalmazottak a kellő felhatalmazás birtokában aláírták a jelen Kiegészítő Jegyzőkönyvet. Készült Prágában, 1998. december 10-én, egy eredeti példányban, angol nyelven, melyet a Lengyel Köztársaság Kormányánál helyeznek letétbe. A Letéteményes a Közép- Európai Szabadkereskedelmi Megállapodás összes Felének megküldi jelen Kiegészítő Jegyzőkönyv hitelesített másolatát. A Cseh Köztársaság részéről: Jirí MACEŠKA s. k., A Magyar Köztársaság részéről: GULÁCSI Gábor s. k., A Lengyel Köztársaság részéről: Bernard BLASZCZYK s. k., Románia részéről: Nicolae VULPASIN s. k., A Szlovák Köztársaság részéről: Peter BRNO s. k., A Szlovén Köztársaság részéről: Damjan PRELOVŠEK s. k. A Bolgár Köztársaság nyilatkozata A Bolgár Köztársaság — összefüggésben a Bolgár Köztársaság Közép-Európai Szabadkereskedelmi Megállapodáshoz történő csatlakozásáról szóló Megállapodás 2. Cikkében foglalt rendelkezésekkel — ezúton kijelenti, hogy elfogadja a Közép-Európai Szabadkereskedelmi Megállapodás 7. sz. Kiegészítő Jegyzőkönyvét, és az említett Kiegészítő Jegyzőkönyvet a Bolgár Köztársaságnak a Közép-Európai Szabadkereskedelmi Megállapodáshoz történő csatlakozásáról szóló Megállapodás alkalmazásának napjától kezdve alkalmazza. Készült Prágában, 1998. december 10-én. A Bolgár Köztársaság részéről: Georgui TABAKOV s. k. 1998/114. szám Melléklet a 7. sz. Kiegészítő Jegyzőkönyvhöz A Közép-Európai Szabadkereskedelmi Megállapodás a „származó termék” fogalmának meghatározásáról és az adminisztratív együttműködés módszereiről szóló 7. számú Jegyzőkönyve ezennel a következők szerint módosul:

Source: https://magyarkozlony.hu/hivatalos-lapok/2214a2fce3e580438e55ae07a487ee35276e8ec1/dokumentumok/1d69da26d8735d665e884285932425e176cf9324/letoltes